Tískuelítan fagnaði 100 ára afmæli Vogue Ritstjórn skrifar 25. maí 2016 09:30 Breska tískuelítan ásamt smekklegum gestum víðs vegar af í heiminum var öll saman komin á 100 ára afmælisfögnuð breska Vogue . Yfir helgina fór fram svokallað Vogue Festival þar sem margir helstu reynsluboltar tískubransans voru með fyrirlestur . Meðal þeirra sem komu fram voru meðal annars Kim Kardashian , Alessandro Michele yfirhönnuður Gucci , Grace Goodington fyrrum listrænn stjórnandi bandaríska Vogue , Isabel Marant og margir fleiri . Til þess að loka þessum stórhátíðarhöldum var haldið stórt og glæsilegt Vogue Gala ball þar sem gestir skemmtu sér langt fram á kvöld . Meðal gesta voru Kate Moss , Cheryl , Alexa Chung og fleiri en öll eiga þau sameiginlegt að hafa verið tíðir gestir í bresku útgáfunni af frægasta tískutímariti heims . Skoðum gestalistann . Kate Moss mætti í Alexander McQueen kjól sem var einstaklega flottur . Lily Donaldson mætti í Prada kjól sem líktist fiskineti sem kom óvænt mjög vel út . Alexa Chung mætti í fallegum gylltum Prada kjól . Hún var í svörtum sokkabuxum við kjólinn sem þykir óvenjulegt á galakvöldi en Chung kemst upp með allt . Demi Moore leit vel út í þessum dökkfjólubláa glirtandi kjól . Kim Kardashian mætti í hermannagrænum gegnsæum kjól sem vakti mikla athygli . Söngkonan Cheryl var í öllu svörtu með dökkan varalit og slétt hár . Öðruvísi en hún er vön að vera á rauða dreglinum en samt sem áður virkilega flott .